# actualizat la data de 30 decembrie 2014

# C O N T R A C T S T A N D A R D

# DE VÂNZARE-CUMPĂRARE A ENERGIEI ELECTRICE PE PCCB-NC

nr.\_\_\_\_ din ziua\_\_\_ luna \_\_\_\_\_ anul\_\_\_\_\_

# Între părţile contractante

**Compania ............**, cu sediul în ........................., cod poştal ............, tel. .............., fax ............., cu atributul fiscal RO, înmatriculat în registrului comerţului la nr................. , cont de virament nr......................, deschis la ........................ titular al licenţei ANRE de furnizare/producere nr. ................, cod EIC ............reprezentată legal prin ............. ,

 având calitatea de **Vânzător**, pe de o parte,

**Compania............**, cu sediul în ........................., cod poştal ............, tel. .............., fax ............, cu atributul fiscal RO, înmatriculat în registrului comerţului la nr................. , cont de virament nr......................, deschis la ........................ titular al licenţei ANRE de furnizare/producere/distribuție/ transport nr. ................, cod EIC................ reprezentată legal prin ............., având calitatea de **Cumpărător** pe de altă parte,

denumiţi colectiv în cele ce urmează “Părţile” şi individual “Partea”,

s-a încheiat prezentul contract în conformitate cu rezultatul licitaţiei ………….din data………..

## Terminologie

# Art.1. Termenii utilizaţi în prezentul contract sunt definiţi în Anexa 1.

# Obiectul contractului

**Art.2.** (1) ăăăăăObiectul Contractului îl constituie vânzarea-cumpărarea cantității de energie electrică menționată în Anexa 2, tranzacţionată prin intermediul Pieței centralizate a contractelor bilaterale de energie electrică modalitatea de tranzacționare PCCB-NC. Preţul de contract este cel prevăzut în Anexa 3.

# (2) Preţul de contract include preţul energiei electrice şi componenta tarifului de transport pentru introducerea energiei electrice în reţea și este ferm și fix pentru ambele părţi.

# Condiţii de desfăşurare a vânzării-cumpărării

**Art. 3.** Cantitatea de energie electrică contractată prevăzută în Anexa 2 este fermă și fixă, Vânzătorul asumându-şi obligaţia de a asigura livrarea acesteia în reţeaua electrică de transport şi/sau distribuție şi a o vinde Cumpărătorului, iar Cumpărătorul asumându-şi obligaţia de a o accepta şi cumpăra la preţul de contract din Anexa 3.

**Art. 4**. Energia electrică tranzacţionată conform prezentului contract trebuie să fie confirmată de părţi în conformitate cu prevederile Codului comercial al pieţei angro de energie electrică aprobat prin Ordinul preşedintelui ANRE nr. 25/2004, cu modificările ulterioare.

**Art. 5**. Nici una din prevederile acestui contract referitoare la obligaţiile Vânzătorului de a vinde cantităţile contractate la preţul de contract, nu exonerează Vânzătorul de obligaţia de a respecta strict dispoziţiile Operatorului de Transport şi de Sistem, date în conformitate cu prevederile Codului tehnic al reţelei electrice de transport şi ale Codului comercial al pieţei angro de energie electrică.

**Art. 6.** Nici una din prevederile acestui contract referitoare la obligaţiile Cumpărătorului de a cumpăra cantităţile contractate la preţul de contract, nu exonerează Cumpărătorul de obligaţia de a respecta strict dispoziţiile Operatorului de Transport şi de Sistem, în conformitate cu prevederile Codului tehnic al reţelei electrice de transport şi ale Codului comercial al pieţei angro de energie electrică.

**Art. 7**. Cantitatea de energie electrică tranzacţionată de Părţi conform prezentului contract reprezintă Schimbul Bloc sau face parte din Schimbul Bloc notificat de fiecare dintre Părţi, conform prevederilor Codului comercial al pieţei angro de energie electrică.

**Art. 8.** (1) În vederea producerii efectelor contractului fiecare Parte se obligă ca pe toată perioada de derulare a contractului să îşi respecte obligaţiile ce îi revin ca Parte Responsabilă cu Echilibrarea în relaţia cu Operatorul Pieţei de Echilibrare ăsau cu Partea Responsabilă cu Echilibrarea căreia i-a transferat responsabilitatea echilibrării şi trebuie să notifice, direct sau indirect, Operatorului de Transport şi de Sistem, Schimbul Bloc conform cantităţilor de energie electrică din prezentul Contract. Părţile îşi comunică una alteia denumirea şi codul PRE care are responsabilitatea echilibrării pentru fiecare din Părţi. Datele referitoare la Partea Responsabilă cu Echilibrarea (PRE) corespunzătoare fiecărei părți sunt precizate în Anexa 4.

 (2) În cazul în care Părţile din cadrul prezentului contract sunt înregistrate în cadrul aceleiaşi Părţi Responsabile cu Echilibrarea, alocarea costurilor generate de dezechilibrele datorate notificărilor fizice eronate se face conform metodei de alocare interne a respectivei Părţi Responsabile cu Echilibrarea.

(3) În cazul în care Părţile din cadrul prezentului contract sunt înregistrate ca/în Părţi Responsabile cu Echilibrarea diferite, consecinţele financiare pe care o Parte le suportă pentru dezechilibre, ca urmare a transmiterii de către cealaltă Parte a unei notificări fizice eronate, privind schimbul bloc aferent prezentului contract, sunt recuperate de la Partea care a notificat eronat.

(4) În cazul în care Părţile din cadrul prezentului contract sunt înregistrate ca/în Părţi Responsabile cu Echilibrarea diferite şi ambele Părţi transmit notificări fizice eronate, consecinţele financiare aferente sunt suportate proporţional prin raportarea dezechilibrului generat de fiecare Parte la suma dezechilibrelor generate.

**Perioada de valabilitate a contractului**

**Art. 9**. (1) Perioada de valabilitate a prezentului contract va începe la data semnării lui de ambele Părți (Data de intrare în vigoare) şi va înceta la data de ......., (Data de Expirare).

(2) Data Efectivă de intrare în vigoare a contractului este data de începere a livrărilor, cu condiţia îndeplinirii în termen de către Cumpărător a obligaţiilor sale cuprinse în art. 15 și de către Vânzător a obligaţiilor sale cuprinse în art.16.

(3) La expirarea Perioadei de Valabilitate, Părţile nu vor mai fi ţinute de termenii şi condiţiile prezentului Contract decât în măsura necesară pentru punerea în executare a drepturilor şi obligaţiilor Părţilor, aşa cum iau naştere din prezentul Contract înainte de sfârşitul Perioadei de Valabilitate.

**Facturare și condiţii de plată**

**Art. 10.**  Contravaloarea energiei electrice ce urmează să fie primită de către Vânzător de la Cumpărător se calculează ca suma produselor între cantitatea de energie electrică prevăzută în Anexa 2 şi preţul de contract prevăzut în Anexa 3 pct.1.

**Art.11.** (1) În cazul ofertelor cu perioada de livrare de o săptămână, livrarea este condiţionată de plata în avans aferentă întregii cantităţi contractate, termenul limită de plată considerat înscris pe factură fiind ultima zi lucrătoare înainte de începerea livrării.

 (2) În cazul ofertelor cu perioada de livrare de o lună, un trimestru şi un an, Vânzătorul va transmite Cumpărătorului o factură, pentru perioada de livrare, calculată conform art. 10 în prima zi lucrătoare a lunii imediat următoare lunii de livrare.

(3) Factura emisă conform art. 11 alin (2) va fi plătită de Cumpărător conform termenului limită de plată înscris pe factură, respectiv cel mai târziu în a şaptea zi lucratoare de la data transmiterii.

**Art. 12.** În cazul în care o sumă facturată de către Vânzător este contestată integral sau în parte de Cumpărător, acesta va înainta o notă explicativă Vânzătorului cuprinzând obiecţiile sale, în termen de 2 zile lucrătoare de la data primirii facturii prin fax sau poşta electronică, şi va plăti suma rămasă necontestată până la termenul limită de plată, conform art. 11. Obiecţiile Cumpărătorului privind valorile facturate prezentate în nota explicativă se vor concilia între părţi în termen de 5 zile lucrătoare de la data primirii pretenţiilor formulate de către Cumpărător. Pentru sumele contestate, dar stabilite ulterior pe cale amiabilă sau hotărâre judecătorească a fi datorate de Cumpărător, acesta va plăti pe lângă suma datorată, o penalitate calculată conform prevederilor art. 14. În cazul în care în urma contestaţiei s-a stabilit reducerea valorilor facturate, Cumpărătorului i se restituie eventualele sume şi penalităţi aferente calculate potrivit art. 14, deja plătite, corespunzătoare reducerii respective.

**Art. 13.** Factura se consideră achitată de către Cumpărător la data înregistrării plăţii în extrasul bancar al Cumpărătorului, la data preluării cecului de către Vânzător ori la data intrării numerarului în casieria Vânzătorului.

**Art. 14**. Neachitarea facturii de către Cumpărător conform termenelor limită de plată prevăzute la art.12, atrage după sine plata de penalităţi de întârziere, după cum urmează:

a) penalităţile de întârziere se calculează pentru fiecare zi de întârziere, începând cu ziua imediat următoare termenului de scadenţă şi până la data stingerii sumei datorate, inclusiv;

b) nivelul penalităţilor de întârziere corespunde ca procent dobânzii datorate pentru neplata la termen a obligaţiilor către bugetul de stat, pentru fiecare zi de întârziere.

**Garanţii**

**Art. 15**. (1) Cumpărătorul va prezenta Vânzătorului o scrisoare de garanţie bancară, în favoarea Vânzătorului, emisă de o bancă agreată de Vânzător.

(2) Valoarea scrisorii de garanţie bancară se calculează după cum urmează:

(i) pentru perioade de livrare de o lună calendaristică valoarea garanţiei este egală cu contravaloarea energiei electrice contractate calculată pentru numărul de zile al lunii de livrare, respectiv:

Valoarea scrisorii de garanţie bancară = Cantitate de energie electrică corespunzătoare zilelor de livrare x preţ contract + valoare TVA, în cazul în care este aplicabilă, aceasta fiind de …..................lei.

(ii) pentru perioade de livrare de un trimestru valoarea garanţiei este egală cu contravaloarea energiei electrice contractate calculată pentru 55 de zile calendaristice, respectiv:

Valoarea scrisorii de garanţie bancară = Cantitate de energie electrică corespunzatoare celor 55 de zile x preţ contract + valoare TVA, în cazul în care este aplicabilă, aceasta fiind de .....................lei.

(iii) pentru perioade de livrare de un an valoarea garanţiei este egală cu contravaloarea energiei electrice contractate calculată pentru 65 de zile calendaristice, respectiv:

Valoarea scrisorii de garanţie bancară = Cantitate de energie electrică corespunzatoare celor 65 de zile x preţ contract + valoare TVA, în cazul în care este aplicabilă, aceasta fiind de .....................lei.

(3) Termenul de valabilitate al scrisorii de garanţie bancară, este până în data de 25 ale lunii care urmează ultimei luni de livrare.

(4) Termenul de prezentare al garanției bancară, emisă în conformitate cu prevederile alin. (1), la sediul Vânzătorului este de 10 (zece) zile lucrătoare de la semnarea contractului dar nu mai târziu de 2 zile lucrătoare, înainte de începerea livrărilor de energie electrică şi reprezintă condiţie de intrare efectivă în vigoare a Contractului.

(5) Nedepunerea garanţiei de bancară, înseamnă neintrarea efectivă în vigoare a Contractului şi conduce la obligarea Cumpărătorului să plătească Vânzătorului o despăgubire egală cu contravaloarea energiei electrice pentru luna de livrare în cazul perioadelor de livrare de o luna, respectiv 31 de zile de livrare (exclusiv TVA) în cazul perioadelor de livrare mai mari de o luna, aceasta fiind de ...........................lei. Factura emisă de către Vânzător va fi transmisă prin fax şi prin poştă Cumpărătorului la cel târziu 10 zile calendaristice de la finalizarea termenului de depunere a scrisorii de garanţie bancară.

(6) Toate comisioanele şi spezele bancare referitoare la scrisoarea de garanţie bancară, sunt suportate de Cumpărător.

**Art. 16.** (1) Vânzătorul va prezenta Cumpărătorului o scrisoare de garanţie bancară de bună execuţie, în favoarea Cumpărătorului, emisă de o bancă agreată de Cumpărător.

(2) Valoarea scrisorii de garanție bancară de bună execuţie se calculează dupa cum urmează:

(i) pentru perioade de livrare de o (1) lună calendaristică valoarea garanţiei este egală cu 20 % din contravaloarea energiei electrice contractate, respectiv:

Valoarea scrisorii de garanţie bancară de bună execuţie **= 20%x**Cantitateade energie electrică contractată x preț contract, + valoare TVA, în cazul în care este aplicabilă, aceasta fiind de .....................lei

(ii) pentru perioade de livrare de un trimestru valoarea garanţiei este egală cu 15 % din contravaloarea energiei electrice contractate, respectiv:

Valoarea scrisorii de garanţie bancară **= 15%x** Cantitateade energie electrică contractată x preț contract, + valoare TVA, în cazul în care este aplicabilă, aceasta fiind de .....................lei

(iii) pentru perioade de livrare de un an valoarea garanţiei este egală cu 10 % din contravaloarea energiei electrice contractate, respectiv:

Valoarea scrisorii de garanţie bancară **= 10%x** Cantitateade energie electrică contractată x preț contract, + valoare TVA, în cazul în care este aplicabilă, aceasta fiind de .....................lei

 (3) Termenul de valabilitate al scrisorii de garanţie bancară, este până în data de 25 a lunii următoare ultimei luni de livrare.

(4) Termenul de prezentare al garanției de bună execuţie, emisă în conformitate cu prevederile alin. (1), la sediul Cumpărătorului este de 10 (zece) zile lucrătoare de la semnarea contractului dar nu mai târziu de 2 zile lucrătoare înainte de începerea livrărilor de energie electrică şi reprezintă condiţie de intrare în vigoare a Contractului.

(5) Nedepunerea scrisorii de garanţie bancare de bună execuţie, înseamnă neintrarea efectivă în vigoare a Contractului şi conduce la obligarea Vânzătorului de a plăti Cumpărătorului o despăgubire egală cu contravaloarea energiei electrice pentru perioada nelivrată dar nu mai mult de luna de livrare în cazul perioadelor de livrare de o luna, respectiv 31 de zile de livrare (exclusiv TVA) în cazul perioadelor de livrare mai mari de o lună , aceasta fiind de ...........................lei. Factura emisă de către Cumpărător va fi transmisă prin fax şi prin poştă Vânzătorului la cel târziu 10 zile calendaristice de la finalizarea termenului de depunere a scrisorii de garanţie bancară.

(6) Toate comisioanele şi spezele bancare referitoare la scrisoarea de garanţie bancară de bună execuţie, sunt suportate de Vânzător.

**Obligaţii şi drepturi**

**Art. 17.** Vânzătorul are următoarele obligaţii:

1. să deţină şi să menţină în vigoare pe durata contractului licenţa acordată de ANRE;
2. să asigure livrarea către Cumpărător a energiei contractate în termenii prezentului contract;
3. să returneze Cumpărătorului scrisoarea de garanţie bancară în original, în termen de 3 zile calendaristice din momentul achitării tuturor datoriilor financiare, în cazul în care contractul a încetat;
4. să plătească Cumpărătorului o compensație, în cazul rezilierii de către Vânzător, prevăzută la art. 25 alin. (2) b);
5. să depună scrisoare de garanţie bancară în original la sediul Cumpărătorului, în termenul și condițiile prevăzute la art. 16;
6. să plătească despăgubirile menţionate la art. 16 alin. (5), dacă nu se depune scrisoare de garanţie bancară;
7. sa plătească Cumpărătorului, în caz de denunţare unilaterală de către vânzător a despăgubirilor prevăzute în contract.

**Art. 18**. Vânzătorul are următoarele drepturi:

a) să factureze Cumpărătorului energia electrică livrată şi penalităţile conform prevederilor contractuale și să încaseze contravaloarea acestora;

b) să întrerupă livrarea de energie electrică Cumpărătorului cu respectarea procedurii prevăzute în art. 24 şi să execute garanţia bancară ca urmare a neplăţii facturii şi penalităţilor de întârziere calculate în condiţiile art. 14;

c) să încaseze compensaţia şi/sau despăgubirile prevăzute la art. 25 şi 26, în cazul în care partenerul cu care a încheiat tranzacția, solicită rezilierea contractului şi să execute garanţia bancară ca urmare a neplăţii acestora.

**Art. 19.** Cumpărătorul are următoarele obligaţii:

1. să deţină şi să menţină în vigoare pe durata contractului licenţa acordată de ANRE;
2. să depună scrisoarea de garanţie bancară în original, la sediul Vânzătorului, în termenul prevăzut la art. 15, alin. (4) şi în condiţiile specificate la art. 15, alin.(1), (2) și (3);
3. să accepte energia electrică și să achite facturile pentru cantitatea de energie electrică contractată și penalităţile datorate, în conformitate cu prevederile prezentului Contract;
4. să returneze Vânzătorului scrisoarea de garanţie bancară în original, în termen de 3 zile calendaristice din momentul achitării tuturor datoriilor financiare, în cazul în care contractul a încetat;
5. să plătescă despăgubirea menţionată la art. 15, alin. (5), dacă nu se depune scrisoarea de garanţie bancară;
6. să plătească Vânzătorului o compensație, în cazul rezilierii de către Cumpărător, prevăzută la art. 25 alin. (2) a);
7. să plătească Vânzătorului în caz de denunţare unilaterală de către cumpărător a despăgubirilor prevăzute în contract.

**Art. 20**. Cumpărătorul are următoarele drepturi:

1. să primească cantitatea de energie electrică contractată în conformitate cu prevederile prezentului Contract;
2. să factureze Vânzătorului energia electrică nelivrată şi penalităţile – conform prevederilor contractuale, să solicite executarea garanţiei de bună execuție ca urmare a nelivrării energiei și să încaseze contravaloarea acestora;
3. să încaseze compensaţia şi/sau despăgubirile, prevăzute la art. 25 şi 26, în cazul în care partenerul cu care a încheiat tranzacția, solicită rezilierea contractului şi să execute garanţia bancară ca urmare a neplăţii acestora.

**Art. 21** (1) Părţile se obligă una faţă de cealaltă să deţină şi să păstreze pe parcursul derulării contractului toate aprobările necesare fiecăreia pentru exercitarea obligaţiilor cuprinse în prezentul contract, respectând în acelaşi timp toate prevederile legale.

(2) Părţile se obligă una faţă de cealaltă să asigure accesul, conform legii, cu restricţii de confidenţialitate conform prevederilor art. 22, la toate informaţiile, documentaţiile sau datele necesare pentru buna derulare a prezentului Contract.

(3) Părţile garantează una celeilalte că prezentul Contract reprezintă o obligaţie fermă, legală, opozabilă în justiţie în termenii acestuia.

**Confidenţialitatea**

**Art. 22.** (1) Fiecare Parte se obligă să asigure confidenţialitatea tuturor informaţiilor, documentaţiilor, datelor sau cunoştinţelor furnizate de către cealaltă parte în baza prezentului Contract şi să nu le dezvăluie unei terţe părţi, în totalitate sau parţial, fără consimţământul scris al celeilalte Părţi.

(2) Fac excepţie de la prevederile alin.(1):

a) informaţiile solicitate de autorităţile competente, în conformitate cu reglementările în vigoare;

b) informaţiile care au fost făcute publice până la încheierea contractului;

c) informaţiile solicitate de Operatorul de Transport şi de Sistem, în conformitate cu prevederile Codului tehnic al reţelei electrice de transport şi ale Codului comercial al pieţei angro de energie electrică.

(3) Prevederile alin. (1) rămân valabile timp de 5 ani după încetarea valabilităţii prezentului Contract.

**Cesiunea Contractului**

**Art. 23**. Nici una dintre Părţi nu poate cesiona parţial sau total drepturile şi obligaţiile decurgând din acest Contract fără obţinerea în prealabil a acordului scris al celeilalte Părţi.

**Întreruperea livrărilor de energie**

**Art. 24**. (1) Întreruperea livrării de energie din iniţiativa Vânzătorului, înainte de data incetării contractului, poate fi dispusă cu respectarea următoarelor:

a) au trecut mai mult de 3 (trei) zile lucrătoare de la termenul limită de plată a facturilor emise conform art. 11, iar Cumpărătorul nu a achitat suma restantă;

b) Vânzătorul a transmis Cumpărătorului un preaviz după expirarea termenului limită de plată a facturilor, iar Cumpărătorul nu a achitat suma restantă;

c) au trecut 3 (trei) zile lucrătoare de la data transmiterii preavizului şi suma restantă nu a fost achitată, termen după care Vânzătorul poate decide întreruperea livrării de energie electrică la Cumpărător şi executarea garanţiei bancare, în vederea recuperării tuturor obligaţiilor de plată ale Cumpărătorului, până în momentul întreruperii livrărilor;

(2) Reluarea livrării energiei electrice se poate realiza, dupăachitarea tuturor obligaţiilor de plată către Vânzător (sume facturate şi penalizări pentru întârzierea la plată) şi numai după ce Cumpărătorul reîntregeşte scrisoarea de garanţie bancară conform art. 15, în termen de maximum 3 (trei) zile lucrătoare de la întreruperea livrării. Reluarea livrării se face în termen de cel mult 2 (două) zile lucrătoare de la primirea la Vânzător a solicitării Cumpărătorului de reluare a livrărilor însoţită de documentele care atestă îndeplinirea tuturor obligaţiilor de plată prevăzute în acest articol.

(3) În cazul în care reluarea livrării nu este solicitată în scris de către Cumpărător, conform prevederilor prezentului articol, contractul este considerat denunţat unilateral de către Cumpărător. Aceste prevederi nu sunt aplicabile în cazul în care a intervenit rezilierea de drept a Contractului conform art. 25 lit.a).

**Rezilierea contractului**

**Art. 25**. (1) Rezilierea contractului are loc de drept, fără punerea în întârziere şi fără intervenţia instanţei în următoarele cazuri, cu respectarea condițiilor de la alin (2) și (3):

a) din iniţiativa Vânzătorului în cazul în care Cumpărătorul nu efectuează în termen de 10 zile calendaristice de la data sistării livrării de energie electrică plata integrală a facturilor și a penalităţilor datorate şi nu reîntregește garanţia bancară;

b)din inițiativa uneia din părți în cazul în care cealaltă parte refuză să încheie un act adiţional la acest contract, în condiţiile modificării reglementărilor şi/sau circumstanţelor, aşa cum este definită în art. 28, care au stat la baza încheierii acestuia într-un termen de 30 de zile calendaristice de la data apariției acestor modificări. Încetarea contractului nu are loc în această situaţie decât dacă Vânzătorul şi Cumpărătorul nu ajung la o înţelegere în termenul de 30 de zile calendaristice menţionat mai sus;

c)din iniţiativa uneia din părţi în cazul în care cealaltă parte nu asigură transmiterea notificărilor pe platforma pieţei de echilibrare pentru tranzacţiile aferente acestui contract timp de 3 zile consecutiv sau în cazul în care cealaltă parte a fost suspendată de la Piaţa de Echilibrare;

d) în cazul în care una din Părţi nu îşi respectă obligaţiile contractuale asumate conform art. 15, 16,17 și 19.

(2) Contractul poate fi reziliat cu plata de către partea în culpă către cealaltă parte, a unei compensaţii egale cu valoarea absolută a diferenţei dintre valoarea restului energiei la preţul de contract şi valoarea restului energiei la preţul produsului/produselor echivalent/echivalente disponibil/disponibile pe PCCB-NC sau, dacă acestea nu au fost tranzacţionate în ultimele 12 luni, al celor disponibile pe PC-OTC, la data cea mai apropiată de momentul rezilierii din ultimele 12 luni, astfel:

a) dacă diferenţa este pozitivă şi Cumpărătorul este partea în culpă, compensaţia se plăteşte Vânzătorului de către Cumpărător;

b) dacă diferenţa este negativă şi Vânzătorul este partea în culpă, aceasta se plăteşte Cumpărătorului de către Vânzător;

c) în celelalte situaţii, altele decât cele menţionate la lit. a) şi b) ale acestui articol, contractul poate fi reziliat fără plata compensaţiilor.

## (3) În cazul în care pe niciuna dintre cele două pieţe, PCCB-NC şi PC-OTC, nu se găseşte combinaţia de produse echivalente tranzacţionate în ultimele 12 luni anterioare rezilierii, contractul poate fi reziliat cu plata de către partea în culpă către cealaltă parte a unei compensaţii egale cu contravaloarea pe o lună a contractului.

## (4) Factura emisă conform punctului 2 va fi transmisă parţii în culpă în termen de 2 (două) zile lucrătoare de la reziliere, cu termen de plată de 5 (cinci) zile lucrătoare.

## Denunţarea contractului

**Art. 26.** (1) Oricare din părţi are dreptul să denunţe unilateral acest contract cu un preaviz de 20 (douăzeci) de zile calendaristice, cu obligaţia de plată a despăgubirilor menționate la alin. (2) și (3) ale acestui articol.

(2) Contractul poate fi denunțat unilateral doar cu plata de către partea care inițiează denunțarea către cealaltă parte, a unei compensaţii egale cu:

(i) pentru perioade de livrare de o (1) lună calendaristică valoarea compensaţiei este egală cu 20 % din contravaloarea energiei electrice contractate şi nelivrate/nepreluate, respectiv:

Compensaţia **= 20%x**Cantitateade energie electrică nelivrată/nepreluată x preț contract, + valoare TVA, în cazul în care este aplicabilă, aceasta fiind de .....................lei

(ii) pentru perioade de livrare de un trimestru valoarea compensaţiei este egală cu 15 % din contravaloarea energiei electrice contractate, respectiv:

Compensaţia **= 15%x** Cantitateade energie electrică nelivrată/nepreluată x preț contract + valoare TVA, în cazul în care este aplicabilă, aceasta fiind de .....................lei

(iii) pentru perioade de livrare de un an valoarea compensaţiei este egală cu 10 % din contravaloarea energiei electrice contractate, respectiv:

Compensaţia **= 10%x** Cantitateade energie electrică nelivrată/nepreluată x preț contract + valoare TVA, în cazul în care este aplicabilă, aceasta fiind de .....................lei

## (3) Factura emisă conform punctului 2 va fi transmisă parţii care a iniţiat denunţarea în termen de 2 (două) zile lucrătoare de la denunţare, cu termen de plată de 5 (cinci) zile lucrătoare.

**Încetarea contractului**

**Art. 27. (1)** Prezentul Contract încetează să-şi producă efectele în următoarele cazuri:

a) expirarea perioadei de valabilitate stabilită conform prevederilor art. 9 alin.1;

b) prin acord al Părţilor;

c) prin reziliere, de către oricare Parte în conformitate cu prevederile art. 25;

d) prin denunţare unilaterală, de către oricare Parte în conformitate cu prevederile art. 26;

e) retragerea licentei, Partea care se află în aceasta situaţie are obligaţia, în cel mult 3 zile lucrătoare de la apariţia situaţiei, să notifice celeilalte Părţi data apariţiei situaţiei, care va fi considerată data de la care prezentul Contract încetează să-şi producă efectele;

f) în situații de Forță Majoră, în condițiile art. 29;

g) în orice alte situații prevăzute de lege.

(2) Părțile se angajează să-și îndeplinească toate obligațiile care au luat naștere pe perioada de derulare a contractului până la încetarea acestuia.

**Modificarea circumstanţelor**

**Art. 28.**

1. În sensul prezentului contract, „modificare de circumstanţe” semnifică intrarea în vigoare a unor acte normative şi reglementări aplicabile în România, ce modificăşi/sau abrogă acte normative şi reglementări incidente, existente la Data de intrare în vigoare a prezentului contract.
2. Modificarea circumstanţelor se va reflecta prin acte adiţionale încheiate între părţi.

**Forţa Majoră**

**Art. 29**. (1) Părţile sunt exonerate de orice răspundere pentru neîndeplinireaparţială sau totală a obligaţiilor ce decurg din acest contract, dacă aceasta este rezultatul acţiunii Forţei Majore.

(2) Circumstanţele de Forţă Majoră sunt cele care pot apărea pe parcursul derulării acestui Contract în urma producerii unor evenimente deosebite cum ar fi calamităţi naturale, război, embargo, care nu au putut fi luate în considerare de Părţi la încheierea Contractului şi care sunt în mod rezonabil în afara voinţei şi controlului Părţilor.

 (3) Partea care invocă Forţa Majoră trebuie să notifice acest lucru în scris celeilalte Părţi în termen de 3 zile de la apariţia acesteia, cu confirmarea organelor competente de la locul producerii evenimentului ce constituie Forţă Majoră şi cu estimarea duratei după care aceasta îşi încetează efectele.

(4) Neîndeplinirea obligaţiei de comunicare a Forţei Majore nu înlătură efectul exonerant de răspundere al acesteia, dar antrenează obligaţia Părţii care o invocă de a repara pagubele cauzate celeilalte Părţi, prin faptul necomunicării.

(5) Perioada de Forţă Majoră se va sfârşi atunci când Partea care a emis notificarea conform alin. (2) emite o nouă notificare prin care anunţă că este capabilă să îşi îndeplinească din nou toate obligaţiile ce îi revin prin prezentul Contract şi reia îndeplinirea tuturor obligaţiilor care fac obiectul notificării respective.

(6) In cazul in care situatia de Forta Majora se prelungeste pentru mai mult de treizeci (30) de zile consecutive sau pentru mai mult de şaizeci (60) de zile adunate într-o perioadă de un an calendaristic, partea care a primit notificarea de Forta Majora poate denunta contractul fara preaviz şi fără plata penalităţilor.

**Litigii**

**Art. 30**. Orice divergenţe de natură tehnică, operaţională sau comercială între Părţile prezentului Contract, care nu se pot rezolva pe cale amiabilă în termen de 10 zile calendaristice, se vor înainta spre soluţionare, instanţelor judecătoreşti competente.

**Art. 31.** Părţile convin ca litigiile ce decurg din interpretarea şi/sau derularea prezentului Contract, care nu pot fi soluţionate pe cale amiabilă, să fie supuse instanţelor judecătoreşti competente.

**Notificări**

**Art. 32.**

**(1)** Orice notificare de punere în întârziere sau solicitare cerută sau autorizată prin prezentul Contract (cu exceptia celor fizice referitoare la schimburile bloc) va fi transmisă în scris şi va fi considerată transmisă numai dacă notificarea, punerea în întârziere sau solicitarea va fi

(i) predată personal Părţii respective, sau

(ii) va fi transmisă prin scrisoare recomandată cu confirmare de primire cerută de către Partea în cauză, sau

(iii) va fi transmisă prin fax şi o copie cu scrisoare cu confirmare prin poştă;

**(2)** Notificările, punerile în întârziere sau solicitările vor fi trimise:

Pentru Cumpărător, la adresa:...................

În atenţia: ..............

Pentru Vânzător, la adresa: ...................

În atenţia: ……........

Adresele de mai sus pot fi schimbate oricând de oricare dintre Părţi prin notificare scrisă către

cealaltă Parte, notificarea producând efecte începând cu data primirii.

**(3)** Orice notificare, punerea în întârziere sau solicitare va fi considerată primită de către destinatar:

(i) la momentul predării, dacă este înmânată personal Părţii respective;

(ii) în termen de 3 zile calendaristice după transmiterea prin scrisoare recomandată cu confirmare de primire (în fiecare caz, cu cererea confirmării de primire din partea Părţii relevante);

(iii) la data primirii faxului conform protocolului de confirmare, cu condiția transmiterii originalului personal sau prin poștă.

**Dispoziţii finale**

**Art. 33.** Prezentul Contract şi toate obligaţiile care rezultă pentru Părţi din derularea acestuia, se supun în totalitate şi sub toate aspectele legislaţiei române în vigoare.

**Art. 34.** Anexele 1 – 4, fac parte integrantă din prezentul contract.

ăăăăăăă

Prezentul contract a fost încheiat la data de […...........…] în două exemplare, câte unul pentru fiecare Parte**.**

 **SEMNATARI:**

 **Din partea Vânzătorului Din partea Cumpărătorului**

 **........................... ..............................**

**Anexa 1 la contractul ........**

**DEFINIŢII ŞI TERMENI**

|  |  |
| --- | --- |
| Cantitate de energie  | Cantitatea de energie electrică tranzacţionată între părţi;  |
| ANRE | Autoritatea Națională de Reglementare în domeniul Energiei; |
| Cod Comercial al pieței angro de energie electrică  | Colecția de reguli în conformitate cu care se stabilesc cantitățile de energie efectiv tranzacționate într-un interval baza de decontare, valoarea acestora și modalitățile de plată; |
| Data efectivă de intrare în vigoare | Data când sunt îndeplinite în mod cumulativ două condiții : (i) a fost constituită şi depusă garanţia bancară şi (ii) încep livrările de energie electrică; |
| Data intrării în vigoare | Data semnării contractului de către ambele Părţi, la care prezentul contract intră în vigoare şi devine obligatoriu din punct de vedere juridic pentru ambele Părţi; |
| Lună de livrare | O lună calendaristică dintr-un an calendaristic pe durata de valabilitate a prezentului contract; |
| Ofertă Bandă  | Oferta de vânzare sau cumpărare de energie electrică cu livrare în bandă la putere constantă între orele 00:00-24:00 CET, în fiecare zi (de Luni până Duminică) a perioadei de livrare; |
| Ofertă Vârf 1 | Oferta de vânzare sau cumpărare de energie electrică cu livrare la putere constantă, la ore de vârf de sarcină (06:00 – 22:00 CET), în fiecare zi lucrătoare (de Luni până Vineri) a perioadei de livrare; |
| Ofertă Vârf 2 | Oferta de vânzare sau cumpărare de energie electrică cu livrare la putere constantă, la ore de vârf de sarcină (06:00 – 22:00 CET), în fiecare zi lucrătoare (de Luni până Duminică) a perioadei de livrare; |
| Oferta Gol  | Oferta de vânzare sau cumpărare de energie electrică cu livrare la putere constantă, la ore de gol de sarcină (Luni-Vineri 00:00 – 06:00 şi 22:00 – 24:00 CET şi Sâmbătă-Duminică 00:00 – 24:00 CET); |
| Operator de transport și sistem | Orice persoană care deţine, sub orice titlu, o reţea electrică de transport şi este titulară a unei licenţe de transport prin care răspunde de operarea, asigurarea întreţinerii şi, dacă este necesar, dezvoltarea reţelei de transport într-o anumită zonă şi, acolo unde este aplicabilă, de interconectarea acesteia cu alte sisteme electroenergetice, precum şi de asigurarea capacităţii pe termen lung a sistemului de acoperire a cererilor rezonabile pentru transportul energiei electrice. Operatorul de transport și sistem este C.N. TRANSELECTRICA S.A.; |
| Operatorul pieţei de Echilibrare | Operator de piața care asigură înregistrarea Participanților la Piața de Echilibrare precum şi colectarea și verificarea formală a Ofertelor pe Piața de Echilibrare.Operatorul Pieței de Echilibrare este C.N. TRANSELECTRICA S.A.; |
| Parte Responsabilă cu Echilibrarea | Titular de licenţă care a fost înregistrat de Operatorul de Transport şi de Sistem ca Parte Responsabilă cu Echilibrarea, în conformitate cu prevederile „Codului Comercial al Pieţei Angro de Energie Electrică”; |
| Perioada de valabilitate | Perioada cuprinsă între Data efectivă de intrare în vigoare și Data de expirare; |
| Piaţa angro de energie electrică  | Cadrul organizat de tranzacţionare a energiei electrice şi a serviciilor asociate la care participă producătorii de energie electrică, operatorul de transport şi de sistem, operatorii de distribuţie, operatorul pieţei de energie electrică şi clienţii angro; |
| Piața de Echilibrare | Piaţa centralizată organizată și administrată de Operatorul de Transport şi de Sistem pentru colectarea ofertelor de livrare a Energiei de Echilibrare transmise de Participanţii la Piaţa de Echilibrare şi utilizarea lor pentru a asigura siguranţa şi stabilitatea în funcţionare a Sistemului Electroenergetic Naţional şi pentru a rezolva Restricţiile de Reţea; |
| Prețul de contract | Preţul stabilit în timpul sesiunii de licitaţie pentru atribuirea unui contract bilateral, acceptat ferm de către părţile ce au încheiat tranzacţia. Acest preț este fix și include componenta TG a tarifului de transport și nu include TVA; |
| Reţea electrică de transport | Reţeaua electrică de interes naţional şi strategic cu tensiunea de linie nominală mai mare de 110 kV; |
| Termen limită de plată | Termen limită înscris pe factura emisă de către Vânzător funcţie de durata perioadei de livrare a energiei electrice, conform prevederilor prezentului contract; |
| Tarif zonal aferent serviciului de transport pentru introducerea de energie electrică în rețea (TG) | Tarif mediu al producătorului pentru introducerea de energie electrică în reţea, determinat de Compania Naţională de Transport al Energiei Electrice Transelectrica S.A. conform algoritmului aprobat de ANRE; |
| Schimb Bloc | Schimb de energie electrică între două părţi responsabile cu echilibrarea; |
| Zi lucrătoare | Orice zi, alta decât sâmbăta, duminica și/sau sărbători legale conform legii aplicabile |

**Anexa 2 la contractul ........**

**CANTITATEA DE ENERGIE ELECTRICĂ**

1. Cantitatea de energie electrică contractată între părţi este de .........MWh la o putere orara de ....MW.

|  |  |
| --- | --- |
| Denumire | Profil |
| Bandă (Luni – Duminica, orele 00:00 – 24:00 CET) |   |
| Vârf (Luni – Vineri, orele 6:00 – 22:00 CET) |  |
| Vârf (Luni – Duminică, orele 6:00 – 22:00 CET) |  |
| Gol (Luni – Vineri, orele 00:00 – 06:00 CET și 22:00 – 24:00 CET și Sâmbătă – Duminică orele 00:00 – 24:00 CET)  |  |

2- Perioada de livrare a energiei electrice stabilita la pct.1 este:

* Săptămâna ......din anul...............
* Luna...........din anul.....................
* Trimestrul...............din anul.........
* Anul..............................................

 **SEMNATARI:**

 **Din partea Vânzătorului Din partea Cumpărătorului**

 **........................... ..............................**

**Anexa 3 la contractul ........**

**PREȚUL DE CONTRACT**

1. Preţul de contract pentru fiecare oră este ........ lei/MWh.
2. Tariful zonal aferent serviciului de transport pentru introducerea energiei în reţea la data semnării prezentului contract este cel prevăzut în Ordinul preşedintelui ANRE în vigoare la data semnării contractului.
3. Preţul de contract nu include TVA.

 **SEMNATARI:**

 **Din partea Vânzătorului Din partea Cumpărătorului**

 **........................... ..............................**

**Anexa 4 la contractul ........**

**DATELE REFERITOARE LA PARTEA RESPONSABILĂ CU ECHILIBRAREA (PRE)**

**Pentru Vânzător:**

* denumirea PRE:
* codul PRE:
* persoane de contact, adresa de email şi nr. de telefon:

**Pentru Cumpărător**

* denumirea PRE:
* codul PRE:
* persoane de contact, adresa de email şi nr. de telefon:

 **SEMNATARI:**

 **Din partea Vânzătorului Din partea Cumpărătorului**

 **........................... ..............................**